cyanic-selkie/wikianc huggingface dataset:
கேப்பாப்புலவு போராட்டம்
06.02.2017
ஏழாவது நாள் யாழ்ப்பாணம் பல்கலைக் கழக வணிகபீட மாணவர் ஒன்றியம் மக்களுக்கான தமது ஆதரவைத் தெரிவித்ததுடன் நேரில் சென்று கலந்துகொண்டு மக்களுக்கு நம்பிக்கையளித்தனர். ஆறுமுகம் வேலாயுதப் பிள்ளை என்பவர் இந்தப் போராட்டம் வெற்றிபெற சிவபூஜை ஒன்றை ஆரம்பித்தார்.குறித்த தினத்தில் சுரேஷ் பிரேமச்சந்திரனும் போராட்டத்திற்கு வருகைதந்திருந்தார். சிலரின் தன்னார்வ முயற்சியால் போராட்டக் களத்திலிருந்த மாணவர்களுக்கு கற்பித்தல் நடவடிக்கைகள் ஆரம்பிக்கப்பட்டன.
07.02.2017
எட்டாவது நாள் யாழ்ப்பாணம் பல்கலைக் கழக மாணவர் ஒன்றியம், ஆசிரியர் சங்கம் ஆகியன தமது ஆதரவினைத் தெரிவித்தனர்.
08.02.2017
ஒன்பதாவது நாள் போராடும் மக்களுக்கு ஆதரவு வழங்கும் நோக்கில் ஒன்றிணைந்த சிங்கள ஊடகவியலாளர்கள், சிங்கள மக்கள் இணைந்து நீர்கொழும்பில் கவனயீர்ப்பு ஒன்றை நடத்தினர்.அதே நாளில் வெயில் உருக்கும் வீதியில் அமர்ந்து பிலக் குடியிருப்பு மக்கள் போராட்டம் நடத்தினர்.
09.02.2017
பத்தாவது நாள் புதுக்குடியிருப்பில் போராட்டத்தில் ஈடுபட்டிருந்த மக்கள் பிரதமர் ரணிலைச் சந்தித்தனர். பிலக் குடியிருப்பு மக்கள் பிரதமரைச் சந்திக்க மறுத்துவிட்டனர். காணி விடுவிக்கப்படும் என்று சமாதானம் சொல்லி பிரதமர் அனுப்பி வைத்தார் (இந்த சந்திப்பை செல்வம் அடைக்கலநாதன் ஒழுங்கு செய்திருந்தார்), போராட்டம் தொடரும் என்று மக்கள் அறிவித்தனர்.
11.02.2017
கவனயீர்ப்பு ஒன்றுகூடலினை யாழ்ப்பாணம் பஸ் நிலையத்திற்கு முன் சமூக வலைத்தளங்களினால் ஒன்றிணைந்த இளைஞர்கள் ஏற்பாடு செய்திருந்தனர். இந்த ஒன்றுகூடலில் சமூக நீதிக்கான வெகுஜன அமைப்பு மற்றும் இன்னும் பல சமூக அமைப்புக்கள் கலந்து கொண்டன. அதன் பின்னர் ஒரு தொகுதி இளைஞர்கள் போராட்டக்களத்திற்குச் சென்று மக்களைச் சந்தித்து ஆதரவை தெரிவித்தனர். இலங்கை தமிழ் ஆசிரியர் சங்கமும், முல்லைத்தீவு அனைத்துப் பல்கலைக் கழக மாணவர் ஒன்றியமும் தமது ஆதரவைத் தெரிவித்தன. முன்னாள் நாடாளுமன்ற உறுப்பினர் சந்திரகுமார் மக்களைச் சந்தித்தார்.
12.02.2017
பதின்மூன்றாவது நாள் முல்லைத்தீவு, கிளிநொச்சி, யாழ்ப்பாணம் ஆகிய இடங்களைச் சேர்ந்த பெண்கள் அமைப்புக்கள் ஒன்றிணைந்து ஒரு போராட்டத்தை பிலக் குடியிருப்பில் நடத்தின. அன்றைய தினம் வடமாகாணச பை உறுப்பினர்களும் போராட்டக் களத்திற்கு வருகை தந்தனர். தமிழ் தேசிய மக்கள் முன்னணியின் உறுப்பினர்களும், கஜேந்திரகுமார் பொன்னம்பலமும் போராட்டத்திற்கு ஆதரவு தெரிவித்து கலந்து கொண்டனர். மட்டக்களப்பு நகரிலே மக்கள் பிரதிநிதிகளும் கலந்து கொண்ட ஆர்ப்பாட்டமொன்று காந்தி பூங்கா முன்றலில் உள்ள மணிக்கூட்டு கோபுரம் அருகில் இடம்பெற்றது.
13.02.2017
பதினான்காவது நாள் அமைச்சர் பா. டெனிஸ்வரன், ப. சத்தியலிங்கம், வடமாகாணசபை உறுப்பினர் ஐ. ரி. லிங்கநாதன், மன்னார் மாவட்ட பொது அமைப்புக்களின் ஒன்றியத் தலைவர், தனியார் பேருந்து உரிமையாளர் சங்க பிரதிநிதிகள் ஆகியோர் கலந்து கொண்டனர்.
14.02.2017
பதினைந்தாவது நாள் கல்முனையில் விபுலானந்தா அழகியற் கற்கை நிறுவன மாணவர்கள் வாயை கறுப்புத் துணியால் மூடி மெளனப் போராட்டம் நடத்தினர். அன்றய தினம் வடக்கு மாகாண சபை உறுப்பினர்கள் ஜனாதிபதி, பிரதமர், எதிர்க் கட்சித் தலைவர், ஆளுநர் ஆகியோருக்கு போராட்டம் தொடர்பில் உறுப்பினர்கள் அனைவரதும் கையொப்பத்துடன் கடிதமொன்றை அனுப்பினர். குறித்த தினத்தில் திருகோணமலையில் சம்பூர் அனல்மின் நிலையத்திற்கு எதிராகப் போராடிய மக்களும் பிலக் குடியிருப்பு மக்களுக்கு ஆதரவு தெரிவித்து போராட்டத்தில் கலந்து கொண்டனர். அதே தினத்தில் புதுக்குடியிருப்பு மக்கள் சுழற்சி முறையிலான உண்ணாவிரதப் போராட்டத்தை ஆரம்பித்தனர். கூடிய விரைவில் காணிகள் விடுவிக்கப்படும் என்று அரசு அறிவித்துள்ளதாக அரச அதிபர் மக்களிடம் தெரிவித்தார். அந்த வாக்குறுதியை மக்கள் ஏற்றுக் கொள்ளவில்லை. நாடாளுமன்ற உறுப்பினர் சிறீதரன் கலந்து கொண்டார்.
15.02.2017
பதினாறாவது நாள் கடற் தொழிலாளர் கூட்டுறவுச் சங்கம் தனது ஆதரவைத் தெரிவித்து போராட்டத்தில் கலந்து கொண்டது. நாடாளுமன்ற உறுப்பினர் சரவணபவன் தனது ஆதரவினைத் தெரிவித்தார். பிரான்சில் கவனயீர்ப்பு போராட்டம் இடம்பெற்றது.
16.02.2017
பதினேழாவது நாள் பாடசாலை மாணவர்களும் போராட்டத்திற்கு வந்து ஆதரவு தெரிவித்தனர். தமிழ்மக்கள் பேரவையும் மன்னார் பிரஜைகள் குழுவும் ஆதரவு தெரிவித்தன.
17.02.2017
பதினெட்டாவது நாள் கிழக்குப் பல்கலைக்கழக மாணவர்கள் ஆதரவு போராட்டமொன்றைத் தமது பல்கலைக்கழகத்திற்கு முன் நிகழ்த்தினர். பின்னர் ஒரு தொகுதி மாணவர்கள் போராட்டக்களத்திற்கு நேரில் சென்று ஆதரவளித்தனர். கிளிநொச்சி வர்த்தகர்கள் ஆதரவுப் போராட்டம் ஒன்றை நடாத்தினர். தென்மாகாண சபை உறுப்பினரான பத்தேகம சமிந்த தேரரும் அவரது குழுவினரும் மக்களுக்கு ஆதரவு தெரிவித்து போராட்டத்தில் நேரில் கலந்து கொண்டனர். யாழ் மறைமாவட்ட நீதி சமாதான ஆணைக்குழுவும் ஆதரவு தெரிவித்தனர். புதிய ஜனநாயக லெனின் மார்க்சிய கட்சி ஆதரவு தெரிவித்தது.
18.02.2017
பத்தொன்பதாவது நாள் கனடாவில் ஆதரவு ஒன்றுகூடல் இடம்பெற்றது. முன்னிலை சோஷலிஸக் கட்சி மக்களின் போராட்டத்திற்கு முழுமையான ஆதரவு தெரிவித்தது.
19.02.2017
புதிய ஜனநாயக மார்க்சிச லெனினிசக் கட்சி உறுப்பினர்கள் நேரடியாகச் சென்று தமது ஆதரவினைத் தெரிவித்தனர். கிழக்கு மாகாண கல்வி அமைச்சர் மற்றும் உறுப்பினர்கள் மக்களைச் சந்தித்தனர்.
20.02.2017
இருபத்தியொராம் நாள் மக்களுக்கு ஆதரவு தெரிவித்து பாடசாலை மாணவர்கள் வீதியிலிறங்கிப் போராடினார்கள். இலங்கை மனித உரிமைகள் ஆணைக்குழுவின் குறித்த போராடடக்களத்துக்கு வருகைதந்து மக்களின் பிரச்சினைகள் தொடர்பில் கேட்டறிந்ததோடு இராணுவத்தால் கையகப்படுத்தப்பட்டுள்ள மக்களின் நிலங்களையும் பார்வையிட்டனர். முல்லைத்தீவு மாவட்டத்தை சேர்ந்த முஸ்லிம் சமூகத்தினர் தமது ஆதரவை தெரிவித்துள்ளனர்.
22.02.2017
தேசிய மீனவர் ஒத்துழைப்பு இயக்கமும் கிராமிய உழைப்பாளர் சங்கமும் இணைந்து யாழ்ப்பாணத்தில் கேப்பாப்புலவு மக்களின் போராட்டத்திற்கு ஆதரவு தெரிவித்ததோடு போராட்டத்தை நடத்தவுள்ளனர். இலங்கை ஆசிரியர் சங்கமும் அதே தினத்தில் கொழும்பில் ஒரு ஆர்ப்பாட்டத்தை நடத்தினர்.
23.02.2017
மக்களின் போராட்டத்துக்கு ஆதரவு தெரிவித்தும் உதவி பொருட்களை வழங்கும் விதமாகவும் போராட்டக்களத்துக்கு யாழ் பல்கலைக்கழகத்தின் வவுனியா வளாகத்தை சேர்ந்த மாணவர்களும் விரிவுரையாளர்கழும் இன்றைய தினம் வருகைதந்திருந்ததோடு கவனயீர்ப்பு போராட்டம் ஒன்றினையும் இராணுவ முகாமுக்கு முன்பாக முன்னெடுத்திருந்தனர். போராட்டத்துக்கு ஆதரவு தெரிவித்தும் உதவி பொருட்களை வழங்கும் விதமாகவும் போராட்டக்களத்துக்கு புதுக்குடியிருப்பு வணிகர் கழகத்தினர் வருகைதந்திருந்தனர்.
24.02.2017
5 நாட்களாக தொடர் போராட்டம் நடத்திய பரவிப்பாஞ்சான் பகுதி மக்களின் காணிகளை விடுவித்து இராணுவத்தினர் வெளியேறினர். அரசியல்வாதிகள் ஏமாற்றிய நிலையில் எமது போராட்டமே வெற்றியை தந்துள்ளதாக மக்கள் தெரிவித்தனர். காத்தான்குடியில் காணி மீட்பு போராட்டத்தை ஆதரித்து முஸ்லிம் மக்கள் கவனயீர்ப்பு போராட்டம் நடத்தினர்.
25.02.2017
கொழும்பு கோட்டை ரயில் நிலையம் முன் காணி மீட்பு போராட்டத்துக்கு ஆதரவாக கவனயீர்ப்பு போராட்டம் நடத்தப்பட்டது.
26.02.2017
மல்லாகம், உரும்பிராய் பகுதிகளில் காணி மீட்பு போராட்டத்துக்கு ஆரவாக கவணயீர்ப்பு போராட்டங்கள் நடத்தப்பட்டது.
27.02.2017
இராசேந்திரகுளம் பகுதி மக்கள் ஸ்ரீரேலோ கட்சி செயலாளரின் உறுதிமொழியினையடுத்து 6 நாட்களாக தொடர்ந்த காணி மீட்பு போராட்டத்தை கைவிட்டனர். தமிழ் தேசிய கூட்டமைப்பு இந்த போராட்டம் தொடர்பில் ஜனாதிபதி மைத்திரிபால சிறிசேனவை சந்தித்தனர்.
28.02.2017
29வது நாளாக போராட்டத்தில் ஈடுபட்டிருந்த கேப்பாப்புலவு மக்களின் காணிகள் மறுநாள் 1ம் திகதி வழங்கப்படும் என பிரதேச செயலாளர் தெரிவித்ததுடன் காணிகளின் எல்லைகள் அடையாளப்படுத்தப்பட்டன. 27வது நாளாக போராட்டத்தில் ஈடுபட்டுவந்த புதுக்குடியிருப்பு மக்களின் 7 அரை ஏக்கர் காணிகள் இரு வாரத்தில் வழங்கப்படும் என்று இராணுவ கட்டளை தளபதி தெரிவித்தார் ஆனாலும் மக்கள் போராட்டத்தை கைவிடவில்லை.
01.03.2017
30வது நாளாக போராட்டத்தில் ஈடுபட்டிருந்த கேப்பாப்புலவு மக்களின் காணிகளில் ஒரு பகுதியாக 40 ஏக்கர் காணிகள் மார்ச் முதலாம் திகதி இன்று மக்களிடம் கையளிக்கப்பட்டது. ஆனாலும் அங்கு காணிகள் கிடைக்காத கேப்பாப்புலவு, சீனியாமாேட்டை, சூரியபுரம் பகுதி மக்கள் இன்று முதல் இரண்டாம் கட்ட போராட்டத்தை ஆரம்பித்தனர்.
03.03.2017
30 நாள் போராட்டங்களின் பின்னர் புதுக்குடியிருப்பு பகுதி மக்களின் 7.5 ஏக்கர் காணிகள் இராணுவத்தால் அன்றைய தினம் கையளிக்கப்பட்டது.
08.08.2017
கேப்பாப்புலவு மற்றும் அதனை அண்டிய பகுதிகளான சீனியாமாேட்டை, சூரியபுரம் காணி மீட்பு பாேராட்டங்கள் 162 நாட்களை தாெட்டது.
வல்லக்கோட்டை ஊராட்சி
வல்லக்கோட்டை ஊராட்சி (Vallakottai Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள ஸ்ரீபெரும்புதூர் வட்டாரத்தில் அமைந்துள்ளது. இந்த ஊராட்சி, ஸ்ரீபெரும்புதூர் சட்டமன்றத் தொகுதிக்கும் ஸ்ரீபெரும்புதூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 628 ஆகும். இவர்களில் பெண்கள் 308 பேரும் ஆண்கள் 320 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அம்மையகரம் ஊராட்சி, தஞ்சாவூர்
அம்மையகரம் ஊராட்சி (Ammaiyagaram Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருவையாறு வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1648 ஆகும். இவர்களில் பெண்கள் 817 பேரும் ஆண்கள் 831 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாபெல்
Lesson Nine GmbH, பாபெல்  ஆகச் செயல்படுவது, என்பது சனவரி 2008-இல் இருந்து பல்வேறு மொழிகளில் கிடைக்கப்பெறும் ஒரு இடாய்ச்சு சந்தா அடிப்படையிலான ஒரு மொழி கற்றல் செயலியும் இணையக் கற்றல் தளமும் ஆகும். இது தற்பொழுது பதினான்கு மொழிகளில் வழங்கப்படுகிறது: இடச்சு, டேனிய ம், ஆங்கிலம்,
வரலாறு
பாபெல் ஆனது Lesson Nine ஆல் பெர்லின், இடாய்ச்சுலாந்து-இல் இயக்கப்படுகிறது. 450 முழுநேர ஊழியர்களையும் தனிப்பட்டோரையும் பாபெல் கொண்டுள்ளது. இந்நிறுவனம் பெர்லின்‌-இன் சுற்றுப்புரமான மிட்டே-ஐ அடிப்படையாகக் கொண்டது. இந்நிறுவனமானது ஆகத்து 2007-இல் மார்கசு மிட்டே மற்றும் தாமசு ஆல் என்பவர்களால் தொடங்கப்பட்டது. சனவரி 2008-இல் ஒரு இலவச பீட்டா (Beta) பதிப்பாக, சமூக அம்சங்களுடன் இந்த மொழி கற்றல் தளமானது இயக்கலைக்குச் சென்றது. 2008-இல் Kizoo Technology Ventures மற்றும் IBB Beteilligungsgesellschaft mbH ஆகியோர் பாபெல்-இன் முதல் முதலீட்டாளர் ஆயினர். பிறகு, 2009-இல் ERDF ஐரோப்பிய Structural Fund-ஆல் தோராயமாக ஒரு மில்லியன் (பத்து இலட்சம்) யூரோக்கள் பாபெல்-க்கு வழங்கப்பட்டன. புதிய விளைவாக்கப் பதிப்பு, பாபெல் 2.0 ஆனது, நவம்பர் 2009-இல் இயக்கலைக்குச் சென்றது.
பகுப்பு:ஆண்ட்ராய்டு மென்பொருட்கள்
அல்பைன், நியூ ஜேர்சி
அல்பைன் (Alpine) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் கவுன்டியில் அமைந்துள்ள ஒரு தன்னாட்சியுள்ள நகரமாகும்.
பரப்பளவு
2010இன் மதிப்பீட்டின் அடிப்படையில் இப்பெருநகரம் 9.23 சதுர கிலோ மீற்றர் பரப்பளவைக் கொண்டுள்ளது. இதில் 2.82 சதுர கிலோ மீற்றர் பிரதேசம் நீரினால் சூழப்பட்டுள்ளது. மிகுதி 6.41 சதுர கிலோ மீற்றர் பிரதேசம் நிலத்தினாலும் சூழப்பட்டுள்ளது.
மேற்கோள்கள்
பகுப்பு:பேர்கென் மாவட்ட நகரங்கள்
சீனாவில் பௌத்தம்
thumb|150px|right|[[சீனாவின் டாங் வம்சத்தின் கிபி 650ம் ஆண்டு புத்தர் சிலை]]
சீனாவில் பௌத்தம் நீண்டகாலமாக வேரூன்றிய ஒரு சமயம் ஆகும். சமயத்தில் மட்டும் அல்லாமல் அரசியலிலும், வாழ்வியலிலும், மெய்யியலிலும் பௌத்தம் செலுத்துகிறது. சீன சமயமான டாவோயிய கருத்துக்களைப் போன்று மருபி சீனம் சீனாவுக்குள் புகுந்தது. பல இக்கட்டான அரசியல் பொருளாதார சூழ்நிலைகளில் பௌத்தம் வெகுவாக பரவியது. உறவுகள், அரசாட்சி, இயற்கை போன்ற நடைமுறைசார் மெய்யியல்களைக் கொண்டிருந்த சீனாவில் பௌத்தம் ஒரு நுண்புல மாற்று மெய்யியலாக அமைந்தது. எனினும் ஒரு குறுகிய காலத்தைத் தவிர பௌத்தம் கன்பூசிய அடித்தளத்தை சீனாவில் அசைக்கவில்லை.
வெளி இணைப்புகள்
பகுப்பு:சீனாவில் பௌத்தம் பகுப்பு:நாடுகள் வாரியாக பௌத்தம்
பெத்தி உட்வார்ட்
பெத்தானி "பெத்தி" உட்வார்ட் (Bethy Woodward) (பிறப்பு: 1992 திசம்பர் 26) பிரித்தனைச் சேர்ந்த முன்னாள் இணை ஒலிம்பிக் தடகள விளையாட்டு வீரராவார். மாற்றுத்திறனாளிகள் பங்கேற்கும் டி 37 வகை விளையாட்டுப் போட்டிகளின் விரைவோட்டப் போட்டியில் இவர் போட்டியிட்டார். இவர் தனது விளையாட்டின் மிக உயர்ந்த தரத்தில் போட்டியிட்டார். 2010 பொதுநலவாய விளையாட்டுப் போட்டிகளிலும், ஐபிசி தடகள உலகப் போட்டிகளிலும், 2012 கோடைகால இணை ஒலிம்பிக்கிலும் பிரித்தனைப் பிரதிநிதித்துவப்படுத்தினார்.
இவர், 2015 ஆம் ஆண்டில் போட்டி நிகழ்வுகளில் போட்டியிடுவதை நிறுத்திவிட்டார். மேலும் திறமையான விளையாட்டு வீரர்கள் தனது வகைப்பாட்டிற்குள் கொண்டு வர விரும்புவதாகக் கூறினார். தனது அணியின் ஒருவரைச் சேர்த்தது "எங்களுக்கு நியாயமற்ற நன்மையைத் தருகிறது" என்று கூறி 2017 ஆம் ஆண்டில், இவர் தனது வெள்ளிப் பதக்கங்களில் ஒன்றைத் திருப்பித் தந்தார்.
2015 சூலை 9 அன்று லண்டன் ரீஜண்ட்ஸ் பல்கலைக்கழகத்தின் கெளரவ மூத்த உறுப்பினர் என்ற கௌரவம் இவருக்கு வழங்கப்பட்டது.
ஆரம்ப கால வாழ்க்கை
இவர், 1992 இல் இங்கிலாந்தின் இரிங்வுட் என்ற நகரத்தில் பிறந்தார். பெருமூளை வாதம் கொண்ட இவர், பதினொரு வயதில் பள்ளியளவிலான விளையாட்டுகளில் போட்டியிட்ட பிறகு தடகளத்தில் ஆர்வம் காட்டினார். ஒரு தடகளச் சங்கத்தில் சேர்ந்த பிறகு, விரைவோட்ட நிகழ்வுகளில் போட்டியிடும் தடகள சந்திப்புகளில் நுழைந்தார். 2007 ஆம் ஆண்டில் பள்ளி விளையாட்டுப் போட்டிகளில் நுழைந்த இவர், 2009 ஆம் ஆண்டில் சிண்டெல்பிங்கனில் நடந்த ஜெர்மன் மாற்றுத் திறனாளிகளுக்கான போட்டியில் 100 மீட்டர் ஓட்டத்தில் 15.78 விநாடிகளில் அடைந்தார். 2010 ஆம் ஆண்டில், இவர் தனது 100 மீ, 200 மீ இரண்டிலும் முன்னேற்றம் அடைந்தார். தூனிசில் நடந்த ஒரு போட்டியில் 100 மீட்டர் ஓட்டத்தில் 15.10 விநாடிகளில் அடைந்தார். 2010 ஆம் ஆண்டில் 400 மீட்டரில் போட்டியிடத் தொடங்கினார். பெரிவேல் ஸ்போர்ட்ஸ் கிராண்ட் பிரிக்ஸில் 1: 13.8 என்ற நேரத்தை பதிவு செய்தார். 2010 ஆம் ஆண்டு புது தில்லியில் நடந்த பொதுநலவாய போட்டிகளில் இவர் முதன்முதலில் இங்கிலாந்தைப் பிரதிநிதித்துவப்படுத்தினார். இதில் டி 37வைகைப்பிரிவில் 100 மீட்டர் ஓட்டத்தில் பங்கேற்றார்.
2011 ஆம் ஆண்டில், நியூசிலாந்தின் கிறைஸ்ட்சேர்ச்சில் நடைபெற்ற 2011 ஐபிசி தடகள உலகப் போட்டிகளில் பங்கேற்க பிரித்தானிய அணிக்கு இவர் தேர்வு செய்யப்பட்டு, டி 37 வகையில் 200 மீட்டர், 400 மீட்டர், 200 மீட்டர் ஓட்டத்தில் நுழைந்தார். 2012 ஆம் ஆண்டில், இவர் 100 மீட்டரிலும் 200 மீட்டரிலும் விரைவோட்டத்தில் தனிப்பட்ட சிறப்புகளை பதிவு செய்தார். மேலும் 2012 கோடைகால இணை ஒலிம்பிக்கிற்கு பிரித்தானிய அணிக்கு தகுதி பெற்றார்.
2012 செப்டம்பர் 5 அன்று, இவர் 2012 கோடைகால இணை ஒலிம்பிக்கில் 200 மீ டி 37 வகை ஓட்டத்தில் வெள்ளிப் பதக்கம் வென்றார்.
2013
இவர் லியோனில் நடந்த ஐபிசி உலகப் போட்டிகளில் 100 மீட்டர் ஒட்டத்தில் கலந்து கொண்ட இவர் 200 மீட்டர் ஓட்டத்தில் வெள்ளியை வென்றார்.
2014
பொதுநலவாய விளையாட்டுப் போட்டிகளில் இங்கிலாந்துக்காக போட்டியிட நீளம் தாண்டுதலுக்கு மாறி, 4.00 மீட்டர் தாண்டி தனது நிறப்பான தூரத்தைப் பதிவு செய்து வெள்ளியை வென்றார்.
காயத்தால் பாதிக்கப்பட்ட பின்னர், ஐபிசி ஐரோப்பியப் போட்டிகளில் 100 மீட்டரில் இருந்து விலகினார். ஆனால் 400 மீட்டரில் வெண்கலம் வென்றார்.
வகைப்பாடு சர்ச்சை
ரியோ 2016 ஒலிம்பியாட் முடிவடைந்ததைத் தொடர்ந்து, இங்கிலாந்து தடகள அதன் பாராலிம்பிக் விளையாட்டு வீரர்களின் வகைப்பாடு குறித்து விசாரணையைத் தொடங்கியது. இந்த விசாரணை அறிவிக்கப்பட்ட பின்னர், உட்வார்ட் - 2015 ஆம் ஆண்டில் போட்டித்தன்மையுடன் போட்டியிடுவதை நிறுத்திவிட்டார் - விளையாட்டு வீரர்களின் பரவலான வகைப்படுத்தலால் பாராலிம்பிக் போட்டி நியாயமற்றது என்ற அவரது பார்வையின் அடிப்படையில் தான் ஓய்வு பெறுவதற்கான தனது முடிவை ஒப்புக் கொண்ட ஒரு பொது அறிக்கையை வெளியிட்டார். "நான் நீண்ட காலமாக என் நாட்டைப் பிரதிநிதித்துவப்படுத்தினேன், ஆனால் நான் போட்டியிடுவதைப் போல என்னால் போட்டியிட முடியாவிட்டால், அவர்கள் என்னைப் போன்ற நபர்களை இயலாமை அடிப்படையில் அழைத்து வந்ததால், என்ன பயன்?" பாராலிம்பிக் விளையாட்டு வீரர்களின் வகைப்பாட்டைச் சுற்றியுள்ள சர்ச்சைகளின் பரந்த பின்னணியில் இது இருந்தது; எடுத்துக்காட்டாக, தோஹாவில் நடந்த 2015 சர்வதேச பாராலிம்பிக் கமிட்டி தடகள உலக சாம்பியன்ஷிப்பின் ஜெர்மன் அணி மருத்துவர் ஹெல்முட் ஹாஃப்மேன், "இது ஊழல் நிறைந்ததாக நான் கூற விரும்பவில்லை, ஆனால் அது நியாயமற்றது" என்றார்.
உட்வார்ட் 2017 ஆம் ஆண்டில் மேலும் சென்றார், அவர் தனது வெள்ளிப் பதக்கங்களில் ஒன்றைத் திருப்பித் தந்தபோது, தனது அணியின் ஒருவரைச் சேர்த்தது "எங்களுக்கு நியாயமற்ற நன்மையைத் தருகிறது" என்று கூறினார்.
குறிப்புகள்
பகுப்பு:வாழும் நபர்கள் பகுப்பு:1992 பிறப்புகள் பகுப்பு:இணை ஒலிம்பிக் விளையாட்டுக்கள் பகுப்பு:விளையாட்டு வீரர்கள்
பாத்திமா முஜிப் பில்கீசு
பாத்திமா முஜிப் பில்கீசு (ஆங்கிலம்:Fatima Mujib Bilqees; دانشمند فاطمہ مجیب بلقیس) பாக்கித்தானிய அறிவியலாளர், ஒட்டுண்ணியியல், குறிப்பாக குடற்புழுவியலில் நிபுணத்துவம் பெற்றவர் ஆவார்.
ஆரம்ப கால வாழ்க்கை
பில்கீசு பிப்ரவரி 10, 1936-ல் பிறந்தார். இவர் 1966-ல் தொராண்டோ பல்கலைக்கழகத்தில் ஒட்டுண்ணியியல் துறையில் முனைவர் பட்டம் பெற்றார். தனது உயர் முனைவர் பட்டம் அமெரிக்க ஐக்கிய நாட்டிலும் கராச்சி பல்கலைக்கழகத்திலும் 1979-ல் பெற்றார். இவர் ஜெர்மனியின் உலக கலாச்சார குழுவின் பட்டயத்தினை பெற்றவர் ஆவார்.
தொழில்
பில்கீசு உருது மொழியில் அறிவியல் ஆய்வுக் கட்டுரைகளை வெளியிடுவதன் மூலம் ஒரு அறிவியலாளராகத் தனது வாழ்க்கையைத் தொடங்கினார். இவர் இந்த மொழியில் 75க்கும் மேற்பட்ட அறிவியல் கட்டுரைகளை வெளியிட்டார். இவர் ஆங்கில மொழியில் 500க்கும் மேற்பட்ட ஆய்வுக் கட்டுரைகள் மற்றும் பல புத்தகங்களை வெளியிட்டுள்ளார்.
பில்கீசு 1985-ல் பாக்கித்தான் ஜர்னல் ஆப் பாராசிட்டாலஜியை நிறுவினார். இது இந்தத் துறையில் பன்னாட்டு ஆராய்ச்சிப் பணிகளை வெளியிடுகிறது. ஒட்டுண்ணிக் குழுக்களின் அனைத்து அம்சங்களையும் பற்றிய ஆய்வுக் கட்டுரைகள், மற்றும் நூல்விவரங்களை உள்ளடக்கிய இந்த இதழ் ஆண்டுக்கு இருமுறை வெளியிடப்படுகிறது.
ஹெல்மின்தாலஜிக்கல் சொசைட்டி ஆஃப் வாஷிங்டன் மற்றும் வளரும் உலகத்திற்கான அறிவியல் பெண்களுக்கான அமைப்பு போன்ற பல்வேறு கல்விச் சங்கங்களில் உறுப்பினராகவும் பில்கீசு இருந்தார். பாக்கித்தானின் விலங்கியல் சங்கத்தில் 'துணைத் தலைவராக (தெற்கு)' பணியாற்றினார்.
தனிப்பட்ட வாழ்க்கை
பில்கீசுக்கு இரண்டு மகள்கள் இருந்தனர்.
பில்கீசு பிப்ரவரி 7, 2016 அன்று தனது 79 வயதில் இறந்தார்.
கவுரவம்
பில்கீசு 1000 புழுக்கள் வகையினைக் கண்டுபிடித்துள்ளார். இதில் 40 புதிய சிற்றினங்களுக்கு இவரின் பெயரிடப்பட்டுள்ளன. பலுசிஸ்தான் பல்கலைக்கழகம், பெண்களுக்கான ஜின்னா பல்கலைக்கழகம், பெடரல் உருது பல்கலைக்கழகம் மற்றும் சிந்து பல்கலைக்கழகம் உள்ளிட்ட பலவற்றில் முனைவர் பட்ட ஆய்வுத் திட்டங்களை மேற்பார்வையிட்டதால், பல பல்கலைக்கழகங்களில் முனைவர் பட்ட ஆசிரியர்களை உருவாக்கியதில் இவருக்குப் பெரும் பங்குண்டு.
விருதுகள்
பில்கீசு தனது கல்விப் பணிக்காகப் பின்வரும் முக்கிய விருதுகளைப் பெற்றார்:
மேற்கோள்கள்
<references group="" responsive="1"> பகுப்பு:2016 இறப்புகள் பகுப்பு:1936 பிறப்புகள் பகுப்பு:பாக்கித்தானிய அறிவியலாளர்கள்
கார்மைக்கேல் சாலை
கார்மைக்கேல் சாலை (Carmichael Road) இந்தியாவின் மகாராட்டிரா மாநிலத்தின் தலைநகரான மும்பை நகரத்தின் தெற்கு மும்பை பகுதியின் கீழ் முனையில் அமைந்துள்ளது. தற்போது இதனை அலுவல் பூர்வமாக '''எம். எல். தகனுகர் மார்க்''' என்று அழைக்கப்படுகிறது. இது குடியிருப்புகள் கொண்ட பகுதியாகும்.
வெளி இணைப்புகள்
பகுப்பு:மும்பையின் சுற்றுப் பகுதிகள் பகுப்பு:மும்பை பகுப்பு:மும்பை மாவட்டம்
நார்பெட் சிங் ராஜீ
நார்பத் சிங் ராஜவ் (பிறப்பு: ஜனவரி 23, 1952), ராஜஸ்தான் மாநிலத்தின் ஒரு மூத்த பாரதிய ஜனதா கட்சி அரசியல்வாதி ஆவார். நீதிபதி ராஜ்வி அமர் சிங்,, மற்றும் ராணி ஜஸ் கன்வார் ஆகியோருக்கு மகனாக பிறந்தார். மூத்த இந்திய அரசியல்வாதி மற்றும் இந்திய துணைத்  தலைவரான ஸ்ரீபிரியோன் சிங் ஷெகாவத் மகள் ரத்தன் கன்வாரை மணந்தார். இவருக்கு 1 மகளும் 2 மகனும் உள்ளனர். ஒரு மகள் முமால் ராஜ்வி இவர் வழக்கறிஞ்சர் ஆவர். விக்ரமாதித்ய சிங் ராஜீ லண்டனில்  படிக்கிறார் அபிமன்ய சிங் ராஜிவ் , ராஜஸ்தானில் யுவ மோர்ச்சாவின் துணை ஜனாதிபதியாக பாரதிய ஜனதா கட்சி உள்ளார் , அவரது தாத்தாவுக்கு ஒரு அரசியல் வாரிசாக கருதப்படுகிறார்.
அவர் ராஜஸ்தான் அரசில் சுகாதார அமைச்சராகவும், சித்தோர்காரில் தோகுதியில்  எம்.எல்.ஏவாகவும் இருந்தார். 2008 மற்றும் 2013 ஆம் ஆண்டுகளில் வித்யாதர் நகர் தேர்தலில் அவர் போட்டியிட்டார். 2013 ஆம் ஆண்டு நடைபெற்ற தேர்தல்களில் ராஜிவி 37,920 வாக்குகள் வித்தியாசத்தில் வெற்றி பெற்றார்..
தீத்தடுப்பு கோடு
தீத்தடுப்பு கோடு (Firebreak ) என்பது வனப்பகுதிகளில் காட்டுத்தீ பரவுவதை தடுக்க ஆண்டுதொறும் வனத்துறையால் மேற்கோள்ளும் ஒரு முன்னெச்சரிக்கைப் பணியாகும். மழைக்காலங்களில் காட்டில் தாவரங்கள் செழித்து அடர்ந்து வளரும் பின்னர் கோடைக் காலம் தொடங்கும்போது இலைகள் உதிரந்தும் காய்ந்தும் எளிதில் தீப்ப்பற்றும் நிலையை அடையும். இக்காலகட்டத்தில் எல்லைக் காட்டில் தீபிடித்தால் அங்கிருந்து உள்காட்டிற்கு தீ பரவி பெரும் சேதம் ஏற்படும். இதைத் தடுக்கும் ஒரு முயற்சியாக, எல்லை வனப்பகுதியில் இருந்து சற்று தாண்டி உள் பகுதியில் உள்ள  வனத்தில்  நாற்பது ஐம்பது அடி அகலத்திற்கு அங்குள்ள புற்கள், சிறு தாவரங்கள், சருகுகள், சுள்ளிகள் போன்றவற்றை வெட்டி அகற்றியோ அல்லது எரித்தோ ஒரு பாதை போல வனப்பகுதியைச் சுற்றி பல கிலோமீட்டர் நீளத்திற்கு வெற்றுத் தரையை உருவாக்குவர். மேலும் வனப்பகுதியினுள் அல்லது வனப்பகுதியை ஒட்டி செல்லும் சாலை ஓரமாக உள்ள காட்டுப் பகுதியிலும் தீதடுப்புக் கோடுகள் அமைக்கப்படுகின்றன. இப்பணி பெரும்பாலும் கோடைக்காலம் துவங்குவதற்கு முன் செய்வர். ஏனெற்றால் கோடைக்காலத்தில்தான் வறட்சியினால் பெரும்பாலும் காட்டுத்தீ பரவும் இதனால் காட்டின் எல்லைப் பகுதியில் மனிதர்களாலோ அல்லது வேறு காரணங்களாலோ தீ மூண்டால் அது உள்காட்டிற்கு, தீத்தடுப்பு கோட்டைத் தாண்டி உள்ளே வர இயலாது. இதனால் பெரும் அழிவு தடுக்கப்படும்.
தற்கால இலக்கியத்தில்
கி. ராஜநாராயணனின் முதல் புதினமான கோபல்ல கிராமத்தில் தெலுங்கு தேசத்திலிருந்து அக்காலத்தில் தென் தமிழகத்துக்கு வந்து குடியேறும் தெலுங்கு மக்கள் தங்களுக்கு தேவைப்படும் வேளாண் நிலங்களுக்காக வனத்தை தீவைத்து அழிக்கும் முன்பு தங்களுக்கு தேவைப்படும் இடத்தைத் தாண்டி தீ பரவாமல் தடுக்க வனத்தில் தீத்தடுப்புக் கோடுகளை அமைப்பதாக சித்தரித்து உள்ளார்.
மேற்கோள்கள்
பகுப்பு:காடுகள் பகுப்பு:தீத்தடுப்பு பகுப்பு:நில மேலாண்மை
யவத்மாள்
யவத்மாள் என்பது இந்தியாவின் மகாராட்டிர மாநிலத்தில் உள்ள ஒரு நகரம் மற்றும் நகராட்சி மன்றமாகும். இது யவத்மாள் மாவட்டத்தின் நிர்வாக தலைமையகம் ஆகும். யவத்மாள் நகரமானது அமராவதி மாவட்ட பிரதேச தலைமையகமான அமராவதியிலிருந்து 90 கி.மீ தூரத்தில் உள்ளது. மகாராட்டிர மாநில தலைநகரான மும்பையிலிருந்து 670 கிமீ (420 மைல்) தொலைவில் அமைந்துள்ளது. மராத்திய மொழியில் யவத் என்றால் மலை என்றும், மாள் என்றால் வரிசை எனவும் பொருள்படும். இந்த நகரம் நவராத்திரி பண்டிகை கொண்டாட்டத்திற்கு பிரபலமானது. துர்கா மண்டபத்தின் அலங்காரங்களில் கல்கத்தாவிற்கு பிறகு இரண்டாவது இடத்தை இந்நகர் பெறுகின்றது. யவத்மாள் நகரத்தின் துர்கா மண்டபத்தை காண நாடு முழுவதில் இருந்து மக்கள் வருகைத் தருகின்றார்கள்.
புள்ளிவிபரங்கள்
2011 ஆம் ஆண்டின் இந்திய சனத் தொகை கணக்கெடுப்பின்படி, யவத்மாள் நகரின் மொத்த மக்கட் தொகை 116,551 ஆகும். மொத்த மக்கட் தொகையில் ஆண்கள் 58,549 பேரும், பெண்கள் 58,002 பேரும் உள்ளனர். ஆறு வயதுக்கு உட்பட்டோரின் எண்ணிக்கை 11,360 ஆகும். யவத்மாளின் மொத்த கல்வியறிவாளர்களின் எண்ணிக்கை 96,726 ஆகும். ஆண்களின் எழுத்தறிவு விகிதம் 82.9% ஆகவும், பெண்களின் எழுத்தறிவு விகிதம் 80.9% ஆகவும் காணப்படுகின்றது. பட்டியல் சாதி மற்றும் பட்டியல் பழங்குடியினரின் எண்ணிக்கை முறையே 19,816 மற்றும் 6,543 ஆகும். 2011 ஆம் ஆண்டில் யவத்மாளில் 26173 குடியிருப்புக்கள் காணப்பட்டன.
மொழி
யவத்மாள் மாவட்டத்தின் முதன்மை மொழி மராத்திய மொழியாகும். மராத்தியின் வர்ஹாடி பேச்சுவழக்கு யவத்மாள் மக்களால் அதிகம் பேசப்படுகிறது. இருப்பினும் மாவட்டத்தில் ஏராளமான பட்டியல் மற்றும் நாடோடி பழங்குடியினர் இருப்பதால் கோர்மதி அல்லது பஞ்சாரி, கோண்டி ஆகிய மொழிகளும், உருது , தெலுங்கு மற்றும் கோலாமி போன்ற பிற மொழிகளும் மாவட்டத்தின் சில பகுதிகளில் பேசப்படுகின்றன.
காலநிலை
இந்த நகரம் கோப்பன்-கீகர் காலநிலை வகைப்பாட்டிற்கு அமைவாக வெப்பமண்டல காலநிலையைக் கொண்டுள்ளது. சராசரி ஆண்டு வெப்பநிலை 26.8 செல்சியஸ் ஆகும். யவத்மாளின் சராசரி ஆண்டு மழைவீழ்ச்சி 946 மி.மீ. ஆகும்.
யவத்மாள் நகராட்சி மன்றம்
யவத்மாள் நகராட்சி மன்றம் 1869 ஆம் ஆண்டில் அமைக்கப்பட்டது. அதன் பின்னர் விரைவில் கலைக்கப்பட்டது. இது மீண்டும் 1894 ஆம் ஆண்டில் நிறுவப்பட்டது. இது மாவட்டத்தின் பழமையான நகராட்சி மன்றமாகும். திரு. எலியட் முதல் நகராட்சி தலைவராகவும், லெப்டினன்ட் டபிள்யூ. ஹெகே துணை தலைவராகவும் பதிவி வகித்தனர். திரு. கோவிந்த் புனாஜி பாரி என்பவர் யவத்மாள் நகராட்சி மன்றத்தின் முதல் இந்தியத் தலைவராக இருந்தார். (02-ஜனவரி -1914 முதல் 31 மே 1932 வரை). நகராட்சி மன்றத்தின் தலைவர் பதவிக்கு நடத்தப்பட்ட முதல் தேர்தல்கள் 1934 டிசம்பர் 22 அன்று நடைபெற்றது. அதற்கு முன்னர் அது நியமிக்கப்பட்டது.
பொருளாதாரம்
பிரித்தானிய ஆட்சியின் போது, ​​யவத்மாள் நகரம் மலைவாசஸ்தலமாக வகைப்படுத்தப்பட்டது. பருத்தி வித்து நீக்கல் மற்றும் அழுத்துதல் இரண்டும் யவத்மாளில் மேற்கொள்ளப்படுகின்றன. இந்த நகரம் மாவட்டத்தின் முக்கிய வர்த்தக மையமாகவும் திகழ்கின்றது. மேலும் இந்த நகரம் 29 மைல் (47 கி.மீ) தொலைவில் உள்ள தமன்கான் நிலையத்துடன் சாலை வழியாக இணைக்கப்பட்டுள்ளது. யவத்மாளில் உள்ள முக்கிய வணிக நிறுவனங்களில் ரேமண்ட்ஸ் தொழிற்சாலையும் அடங்கும். இத் தொழிற்சாலை காற்சட்டை சிறப்பு இழைகளை உற்பத்தி செய்கிறது. இந்த நகரில் பருத்தி மற்றும் ஜவுளித் தொழில்கள் தொடர்பான நிறுவனங்கள் அமையப் பெற்றுள்ளன.
சான்றுகள்
பகுப்பு:மகாராட்டிர மாநிலத்திலுள்ள ஊர்களும் நகரங்களும் பகுப்பு:யவத்மாள் மாவட்டம்
ஹரிஸ் சோகைல்
ஹரிஸ் சோகைல் (Haris Sohail (பிறப்பு: 9 சனவரி 1989) பாக்கித்தான் துடுப்பாட்ட அணி வீரர் ஆவார். இவர் பாக்கித்தான் அணிக்காக தேர்வுத் துடுப்பாட்டம், பன்னாட்டு இருபது20, ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார். இடதுகை  மட்டையாளரான இவர் இடதுகை கழல் திருப்பப் பந்து வீச்சாளர் ஆவார். இவர் சியல்கோட் ஸ்டாலியன்ஸ், சராய் தரகியாத்தி வங்கி லிமிடட் துடுப்பாட்ட அணி, சியல்கோட் துடுப்பாட்ட அணி மற்றும் பெஷாவர் சல்மி ஆகிய அணிகளுக்காக உள்ளூர்ப் போட்டிகளில் விளையாடி வருகிறார்.  ஆகஸ்டு 2018 இல் பாக்கிஸ்தான் துடுப்பாட்ட வாரியம் இவர் உட்பட முப்பத்து மூன்று வீரர்களுக்கு 2018-19 ஆம் ஆண்டிற்கான மத்திய ஒப்பந்த விருதினை வழங்கியது.
பன்னாட்டு இருபது20
2013 ஆம் ஆண்டில் பாக்கித்தான் துடுப்பாட்ட அணி மேற்கிந்தியத் தீவுகளில்  சுற்றுப்பயணம் செய்து விளையாடியது. சூலை 28 இல் கிங்டவுனில் மேற்கிந்தியத் தீவுகள் துடுப்பாட்ட அணிக்கு எதிராக  நடைபெற்ற இரண்டாவது பன்னாட்டு இருபது20  போட்டியில் இவர் அறிமுகமானார். மட்டையாட்டத்தில் 4 பந்துகளில் ஓர் ஓட்டங்களை எடுத்து பத்ரி பந்துவீச்சில் ஆட்டமிழந்தார். இந்தப் போட்டியில் பாக்கித்தான் அணி 11 ஓட்டங்களில் வெற்றி பெற்றது.
2018 ஆம் ஆண்டில் சூலை 5  இல் அராரேவில் நடைபெற்ற முத்தரப்பு பன்னாட்டு இருபது20 தொடரில் சிம்பாப்வே  துடுப்பாட்ட அணிக்கு எதிராக  நடைபெற்ற ஐந்தாவது போட்டியில் இவர் சந்தித்த முதல் பந்திலேயே ரிச்சர்ட்சன் பந்துவீச்சில் ஆட்டமிழந்தார்.இந்தப் போட்டியில் பாக்கித்தான் அணி 45 ஓட்டங்களால்  வெற்றி பெற்றது.
ஒருநாள் போட்டிகள்
2013 ஆம் ஆண்டில் பாக்கித்தான் துடுப்பாட்ட அணி மேற்கிந்தியத் தீவுகளில் சுற்றுப்பயணம் செய்து விளையாடியது. சூலை 19 இல் கிராஸ் இஸ்லத்தில் நடைபெற்ற மூன்றாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் 36 பந்துகளில் 26 ஓட்டங்களை எடுத்து கீமர் ரோச் பந்துவீச்சில் ஆட்டமிழந்தார். இந்தப் போட்டி சமனில் முடிந்தது.
2018 ஆம் ஆண்டில் பாக்கித்தான் துடுப்பாட்ட அணி மற்றும் நியூசிலாந்து துடுப்பாட்ட அணி ஐக்கிய அரபு அமீரகத்தில் சுற்றுப்பயணம் செய்து விளையாடியது.நவம்பர் 11 இல் துபாயில் நடைபெற்ற மூன்றாவது ஒருநாள் பன்னாட்டுத் துடுப்பாட்டப் போட்டியில் இவர் விளையாடினார். இந்தப் போட்டியில் 59 பந்துகளில் 60 ஓட்டங்களை எடுத்து பெர்கூசன் பந்துவீச்சில் ஆட்டமிழந்தார். இந்தப் போட்டிக்கு முடிவு எட்டப்படவில்லை.
தேர்வுத் துடுப்பாட்டம்
2017 ஆம் ஆண்டில் இலங்கைத் துடுப்பாட்ட அணி பாக்கித்தானில் சுற்றுப் பயணம் செய்து விளையாடியது. செப்டம்பர் 28 இல் அபுதாபியில் நடைபெற்ற முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 13 ஓவர்கள் பந்துவீசி 51 ஓட்டங்களை விட்டுக் கொடுத்து ஓர் இலக்கினைக் கைப்பற்றினார். பின் மட்டையாட்டத்தில் 161 பந்துகளை சந்தித்த இவர் 76 ஓட்டங்களை எடுத்தார். இரண்டாவது ஆட்டப் பகுதியில் 5 ஓவர்கள் வீசி 7 ஓட்டங்களை விட்டுக் கொடுத்து ஓர் இலக்கினைக் கைப்பற்றினார். பின் மட்டையாட்டத்தில் 69 பந்துகளை சந்தித்த இவர் 34 ஓட்டங்கள் எடுத்து பெராரா பந்துவீச்சில் ஆட்டமிழந்தார்.இந்தப் போட்டியில் இலங்கை அணி 21 ஓட்டங்களில் வெற்றி பெற்றது.
அல்லி தர்பார்
மேற்கோள்கள்
பகுப்பு:1978 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:விஜயகுமார் நடித்த திரைப்படங்கள்
சௌடார்பட்டி ஊராட்சி
சௌடார்பட்டி ஊராட்சி (Sowdarpatty Gram Panchayat), தமிழ்நாட்டின் மதுரை மாவட்டத்தில் உள்ள திருமங்கலம் ஊராட்சி ஒன்றியத்தில்  அமைந்துள்ளது. இந்த ஊராட்சி, திருமங்கலம் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3131 ஆகும். இவர்களில் பெண்கள் 1565 பேரும் ஆண்கள் 1566 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இரண்டாம் வீர நரசிம்மன்
இரண்டாம் வீர நரசிம்மன் ( ஆங்கிலத்தில் Vira Narasimha II கன்னடத்தில் : ಇಮ್ಮಡಿ ವೀರ ನರಸಿಂಹ ) (ஆட்சிக்காலம் 1220-1235) என்பவன் ஒரு போசாள மன்னனாவான். இவனது ஆட்சியின்போது போசாளர்கள் தமிழ் நாட்டு விவகாரங்களில் மிகவும் செல்வாக்கு பெற்றிருந்தனர். இவன் காலத்தில் காடவர், பாண்டியர் ஆகியோருடன் போர்களில் ஈடுபட்டான். சோழ மன்னனும் தனது மருமகனுமான மூன்றாம் இராசராச சோழனுக்கு எதிராகப் பாண்டியர்கள் செய்த படை எடுப்புகளுக்கு  எதிராகவும் சோழருக்கு ஆதரவாகவும் செயல்பட்டான். திருவரங்கம் அருகில் கண்ணணூர் குப்பம் என்ற இடத்தில் தமிழ் நாட்டு விவகாரங்கள்மீது நெருங்கிய கண்காணிப்பு, கட்டுப்பாட்டைப் பராமரிக்க அவரது இரண்டாவது தலைநகரை அமைத்தான். கன்னட கவிஞர் சுமனோபனா வீர நரசிம்மனின் அவைக்களப் புலவராக இருந்தார்.
பாண்டியர்கள் உடனான போர்கள்
இராச ராச சோழனை மீட்டப் பின்புக் காவேரிக் கரை வரைச் சென்று பாண்டியர்களுடன் போர் புரிந்தான் வீர நரசிம்மன். காவேரிக் கரை வரை சோழர்களின் நிலப் பரப்பு அகன்றது. இவ்வாறு சோழர்கள் போசளர்களின் ஆளுகைக்குட்பட்டு, அவர்களது ஆட்சியைச் சார்ந்தே இருந்தனர்.
உசாத்துணை
பகுப்பு:போசளர் மரபு பகுப்பு:1235 இறப்புகள் பகுப்பு:இந்திய அரசர்கள்
பாப்பரம்பாக்கம் ஊராட்சி
பாப்பரம்பாக்கம் ஊராட்சி (Papparambakkam Gram Panchayat), தமிழ்நாட்டின் திருவள்ளூர் மாவட்டத்தில் உள்ள கடம்பத்தூர் வட்டாரத்தில் அமைந்துள்ளது. இந்த ஊராட்சி, திருவள்ளூர் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1294 ஆகும். இவர்களில் பெண்கள் 652 பேரும் ஆண்கள் 642 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சோ ஓயு மலை
சோ ஓயு (அல்லது கோவோவுயாக்; நேபாள மொழியில் चोयु சோயு, திபெத்திய மொழியில் jo bo dbu yag ஜொ போ த்பு ஓயு, சீன மொழியில் 卓奧有山 சௌ ஆஓயு ஷான்) மலையானது உலகிலேயே ஆறாவது உயரமான மலை ஆகும். இது இமய மலைத்தொடரில் உள்ளது. எவரெஸ்ட் மலைக்கு மேற்கே 20 கி.மீ தொலைவில் நேபாளத்திற்கும் சீனாவிற்கும் இடையே உள்ளது. சோ ஓயு என்றால் திபெத்திய மொழியில் பசும்நீல அம்மன் என்று பொருள்படும்.
சோ ஓயு மலையை முதன்முதலாக ஏற 1952ல் எரிக் ஷிப்டொன் (Eric Shipton) தலைமியில் ஒரு முகாம் முயன்றது. ஆனால் 6,650 (21,820 அடி) உயரத்திற்கு மேலே அன்றைய நிலைமையில் ஏற முடியாதவாறு பனி முகடு ஒன்றை எதிர்கொள்ள வேண்டியிருந்ததால் ஏறுவது கைவிடப்பட்டது. இன்றைய முறைப்படி இவ்வகை பனி முகடுகளைக் கடக்க கையிறேணிகள் பயன்படுத்தப்படுகின்றது. அக்டோபர் 19, 1954ல் முதன்முத்லாக ஹெர்பர்ட் டிச்சி (Herbert Tichy), யோசெப் யோஃலெர் (Joseph Jöchler) மற்றும் ஷெர்ப்பா பசாங் தவா லாமா (Pasang Dawa Lama) ஆகியவர்கள் தென்மேற்கு முகமாக ஏறி வெற்றி கண்டார்கள். இவர்கள் ஆஸ்ட்டிரியா நாட்டின் அணியினர் ஆவர். சோ ஓயு மலைதான் 8000 மீட்டருக்கும் அதிகமான உயரமுள்ள மலைகளில் ஐந்தாவதாக ஏறி வெற்றி கொண்ட மலை. இதற்கு முன்னர் மற்றவர்கள் அன்னபூர்னா மலையை ஜூன் 1950லும், எவரெஸ்ட் மலையை மே 1953லும், நங்கா பர்பத் மலையை ஜூலை 1953லும், கே-2 மலையை ஜூலை 1954லிலும் ஏறி வெற்றி கொண்டனர்.
பகுப்பு:எண்ணாயிரம் மீட்டரை மீறும் மலைகள் பகுப்பு:இமயமலைத் தொடர் பகுப்பு:நேபாள மலைகள்
கேரள அருங்காட்சியகம்
கேரள அருங்காட்சியகம் (Kerala Museum, கேரள வரலாற்று அருங்காட்சியகம் என்றும் அழைக்கப்படுகிறது) என்பது இந்தியாவின் கொச்சியின், இடப்பள்ளியில் உள்ள ஒரு அருங்காட்சியகம் ஆகும். இது கொச்சியில் உள்ள பழமையான கலை மற்றும் வரலாற்று அருங்காட்சியகங்களில் ஒன்றாகும். இந்த அருங்காட்சியகத்தை 1984 ஆம் ஆண்டில் கொடையாளர் மற்றும் தொழில்முனைவோரான ஆர். மாதவன் நாயர் (1914-1996) நிறுவினார். இந்த அருங்காட்சியகத்தை மாதவன் நாயர் அறக்கட்டளை நிர்வகிக்கிறது.
கேரள அருங்காட்சியகத்தில் மூன்று காட்சியகங்கள் உள்ளன அவை: கேரள வரலாற்று அருங்காட்சியகம், பொம்மைகள் அருங்காட்சியகம் நவீன கலைக்கூடம் ஆகியவை ஆகும்.
கேரள வரலாற்று அருங்காட்சியகம்
இடது|thumb| கேரள வரலாற்று அருங்காட்சியகம் கேரள வரலாற்று அருங்காட்சியகமானது கேரள அருங்காட்சியகத்தில் உள்ள மிகப் பழமையான காட்சியகம் ஆகும். கேரள மாநிலத்தின் வரலாற்றை 36 ஓவியக் காட்சிப்படங்கள் மூலம் பிராந்தியங்களின் முக்கிய வரலாற்று அத்தியாயங்கள் மற்றும் ஆளுமைகள் குறித்து விவரிக்கிறது. காட்சியகத்துக்கு வருகை தரும் அனைவரும் காண ஒளி மற்றும் ஒலி நிகழ்ச்சி ஏற்பாடு செய்யப்பட்டுள்ளது. இதற்கு ஆங்கிலம் மற்றும் மலையாள மொழிகளில் வர்ணனைகள் உள்ளன. காட்சியகத்தில் கவனம் பெற்ற முக்கிய வரலாற்று நபர்களான, பொதியமலையின் ஆய் ஆண்டிரன், செங்குட்டுவன், இளங்கோ வேண்மான், புனித தோமா, ஆரிய குடியேற்றம், [[ஏழில் நெடுவரை
காட்சியகத்துக்கு வெளியே கேரள நிலத்தை கடலில் இருந்து கொண்டு வந்ததாக தொன்மத்தில் கூறப்படும் முனிவர் பரசுராமரின் சிலை உள்ளது.
நவீன கலைக்கூடம்
thumb| நவீன கலைக்கூடம் நவீன கலைக்கூடத்தில் இந்தியாவின் சில முன்னணி நவீன ஓவியக் கலைஞர்களான ராஜா ரவி வர்மா, எம். எஃப். உசைன், எஃப். என். சௌசா, ஜாமினி ராய், பெனோட் பெகாரி முகர்ஜி, ராம்கிங்கர் பைஜ், இராம் குமார், கே. ஜி. சுப்பிரமணியன் ஆகியோரின் படைப்புகள் இடம்பெற்றுள்ளன. இந்த ஓவியத் தொகுப்பை மாதவன் நாயர் மற்றும் அவரது கூட்டாளிகள் நான்கு ஆண்டு காலம் செலவழித்து சேகரித்தனர். இதற்காக கலைஞர்கள், ஓவிய சேகரிப்பாளர்கள், காட்சியகங்களிலிருந்தும் படைப்புகள் வாங்கப்பட்டன. இதில் சிலவற்றை கலைஞர்கள் அருங்காட்சியகத்திற்கு நன்கொடையாக வழங்கினர். இந்த காட்சியகத்தை 1994 ஆம் ஆண்டில் கேரள முதல்வர் கே. கருணாகரன் முறையாகத் திறந்து வைத்தார்.
கேரள அருங்காட்சியகத்தில் உள்ள நவீன ஓவிய சேகரிப்பு பகுதியில் மட்டுமே கேரளத்தில் பொதுமக்கள் பார்வைக்கு காணக்கிடைக்கும் நவீன ஓவியத் தொகுப்புகள் உள்ளன.
குறிப்புகள்
பகுப்பு:Coordinates on Wikidata பகுப்பு:கொச்சியிலுள்ள அருங்காட்சியகங்கள்
துடையூர் விஷமங்களேஸ்வரர் கோயில்
துடையூர் விஷமங்களேஸ்வரர் கோயில் திருச்சி மாவட்டத்தில் உள்ள தேவார வைப்புத்தலமாகும்.
அமைவிடம்
திருச்சி-முசிறி-நாமக்கல்-சேலம் சாலையில் 10 கிமீ தொலைவில் துடையூர் அமைந்துள்ளது.
இறைவன்,இறைவி
இக்கோயிலில் உள்ள இறைவன் விஷமங்களேஸ்வரர் ஆவார். இறைவி மங்களநாயகி ஆவார். இறைவன் பெயர் கடம்பவனேசுவரர் என்றும், இறைவியின் பெயர் வீரமங்களேசுவரி என்றும் முன்னர் குறிப்பிடப்பட்டுள்ளது.
பிற சன்னதிகள்
திருச்சுற்றில் விநாயகர், சுப்பிரமணியர், பைரவர், பிரம்மா, துர்க்கை ஆகியோர் உள்ளனர். வலது புறத்தில் இறைவி சன்னதி உள்ளது.
மேற்கோள்கள்
பகுப்பு:திருச்சிராப்பள்ளி மாவட்டத்திலுள்ள சிவன் கோயில்கள் பகுப்பு:தேவார வைப்புத் தலங்கள்
தமிழ் அகராதிகளின் பட்டியல்
தமிழ்
தவம் அர்த்தம்
துறைசார்
thumb|150px|right
போர்த்துக்கீசு
right|thumb|200px|தமிழ்-போர்த்துக்கீசிய அகராதி - அன்டேம் டி புரவென்சா (Vocabvlario tamvlic - Antão de Proença)
இந்திய விக்சனரி கைபேசி அகராதி
தனித்தமிழ் இயக்கத்தின், அகராதி மென்பாெருள் திட்டமான தனித்தமிழகராதிக்களஞ்சியத்தின், தற்கால முன்னேற்பாடாக இந்திய மாெழிகளின் கைபேசி அகராதியாக - அஃக - எனும் பெயரில் விக்சனரி அகராதிகள் உருவாக்கப்பட்டுள்ளன.
ஐந்துவீட்டு சுவாமி கோவில்
ஐந்துவீட்டு சுவாமி கோவில் தமிழ்நாட்டின் தூத்துக்குடி மாவட்டத்தில் உள்ள திருச்செந்தூருக்கு தென்மேற்கே சுமார் 15 கிலோ மீட்டர் தொலைவில் உள்ள உடன்குடியிலிருந்து ஸ்ரீவைகுண்டம் செல்லும் சாலையில் அமைந்துள்ள செட்டியாபத்து என்ற ஊரில் குடிகொண்டுள்ளது ஐந்துவீட்டு சுவாமி திருக்கோவில். ஐந்து வீட்டு சுவாமி கோவில், தென் மாவட்டங்களில் மிகவும் புகழ்பெற்ற கோவில்களில் ஒன்றாகும். இங்கு ஆண்டுதோறும் சித்திரை பெருந்திருவிழா 8 நாட்கள் நடைபெறும். பல்லாயிரக்கணக்கான பக்தர்கள் குடும்பத்துடன் வந்து தங்கி இருந்து சாமி தரிசனம் செய்துவிட்டு. அன்னமுத்திரி பிரசாதம் வாங்கிச் செல்வது இக்கோவிலின் சிறப்பு ஆகும். ஐந்துவீட்டு சுவாமி கோயிலுக்கும் வரும் பக்தர்கள் கோவில் மூலஸ்தானம் வரை சென்று சுவாமியை தொட்டு தரிசனம் செய்யலாம்.
தமிழ் அகராதிகளின் பட்டியல்
இந்திய விக்சனரி கைபேசி அகராதி
இம் மென்பாெருளில் இந்திய தமிழ் மொழிக்குடும்பம் விக்சனரி 1. எளிய தமிழ் 2. தமிழ் 3. கன்னடம் 4. மலையாளம் 5. தெலுகு மேலும் ஆரிய மாெழிக்குடும்ப மாெழிகளையும் பயன்படுத்தலாம்.
ஐந்துவீட்டு சுவாமி கோவில்
ஜாதி பேதம் இல்லாமல் அனைவரும் வழிபடும் இந்த கோயிலை பாண்டிய மன்னர்கள் ஆட்சி செய்த காலத்தில், கோவிலுக்கான செலவுகளை பஞ்சபாண்டவர்கள் பகிர்ந்து கொண்டதாக தல வரலாறு கூறுகிறது. இந்த கோவிலில் செய்யப்படும் அன்னதானமானது மீனவர்கள், அங்காடியில் வியாபாரம் செய்பவர்கள், வெற்றிலை விற்கும் நாடார்கள், ஆடு மாடுகளை வளர்த்துவந்த கோணார்கள், நெசவாளர்கள் இப்படி ஜாதி மத வேறுபாடின்றி இவர்கள் அனைவரும் கொடுக்கப்பட்ட சன்மானத்தில் இந்த ஆலயமானது பராமரிக்கப்பட்டு வந்துள்ளது.
தமிழ் அகராதிகளின் பட்டியல்
வெளி இணைப்புகள்
பகுப்பு:தமிழ் அகராதிகள் பகுப்பு:அகராதிகள் பகுப்பு:தமிழ் தொடர்பான பட்டியல்கள்
ஐந்துவீட்டு சுவாமி கோவில்
பெரிய சுவாமி திருக்கரங்களில் சங்கு, சக்கரம் ஏந்தியபடி பக்தர்களுக்கு அருள்பாலிக்கிறார். பில்லி, சூனியம், செய்வினை, ஏவல் போன்றவற்றைப் போக்கும் தலமாகவும், மாந்திரீக பிரச்னை களுக்கும், மனநோயால் பாதிக்கப்பட்டோருக்கும் பரிகார தலமாகவும் இக்கோயில் விளங்குகிறது. சில ஆண்டுகளுக்கு முன்பு பெரியசுவாமி சன்னிதியின் எதிர் புறம்  ஆஞ்சநேயர் சன்னிதி அமைக்கப்பட்டு ள்ளது. சிறப்பு மிக்க பிரார்த்தனை தலமான இந்த ஆலயத்தில் வினை மற்றும் மனநோயால் பாதிக்கப்பட்ட வர்கள், தீராத பணிகளால் பாதிக்கப்பட்டவர்கள் வந்து தங்கள் குறைகள் நீங்கப்பெறுகின்றனர். இத்தலத்தில் விரதம் இருந்து தரிசனம் செய்பவர்களுக்கு தீராத வியாதிகள் தீரும். குழந்தைப்பேறு இல்லாதவர்களுக்கு மக்கள் செல்வம் கிட்டும் என்பது நம்பிக்கையாக இருக்கிறது. வேண்டுவோருக்கு வேண்டுபவை எல்லாம் கிடைக்கும் அற்புதத் தலம் இதுவாகும். குழந்தைப்பேறு மற்றும் சுகப்பிரசவம் வேண்டுவோர் இந்த ஆலயத்தில் வீற்றிருக்கும் பெரியபிராட்டி அம்மனுக்கு வளையல் காணிக்கை செலுத்தினால் வேண்டியது நிறைவேறும். கால் உபாதைகளால் பாதிக்கப்பட்டவர்கள் ஆத்தி சுவாமி கோவிலுக்கு நேர்த்திக்கடனாக செருப்பு மற்றும் கதாயுதம் காணிக்கை செலுத்துகின்றனர்.
புராண வரலாறு
அனைத்து ஜாதி மக்களும் ஐந்து வீட்டு சுவாமி திருக்கோவிலுக்கு வந்து வணங்கினாலும், அவரவர் மனதுக்குள் ஜாதி வேறுபாடுகள் இருந்து கொண்டுதான் இருந்தது. ஜாதி ஏற்றத்தாழ்வு அதிகமாக பார்க்கும் அந்த காலகட்டத்தில் ஒரு துப்புரவு தொழிலாளி இறைவனுக்கு பிரசாதத்தை படைத்து வழிபட்டான். ஆனால் அந்த பிரசாதத்தை மற்றவர்களுக்கு கொடுக்கும் போது, யாரும் அந்த பிரசாதத்தை பெற்றுக் கொள்ள வில்லை. அதன் காரணம், அவன் செய்யும் துப்புரவு தொழிலும் அவன் ஜாதியில் குறைந்த அந்தஸ்தை உடையவன் என்பதும் தான்.
அவன் அந்த கோவிலில் அழுது புலம்பி தவித்து சோர்ந்து கோவில் வாசலிலேயே உறங்கிவிட்டான். அந்த சமயத்தில் தொழிலாளியின் கனவில் வந்த பெரியசாமிகள், ‘அந்த பிரசாதத்தை ஓரிடத்தில் புதைத்து வைத்துவிட்டு அடுத்த வருடம் வந்து அதை திறந்து பார்க்க சொல்’ என கூறிவிட்டு மறைந்து விட்டனர். திடுக்கிட்டு விழித்த அந்தத் தொழிலாளி அந்த கோவிலுக்கு தெற்குப் பக்கத்தில் உள்ள ஒரு இடத்தில் பிரசாதத்தை ஒரு வாழை இலை கொண்டு மூடி, அதை பானையோடு புதைத்து வைத்தான்.
மறுவருடம் அந்த கோவிலுக்கு வந்த துப்புரவு தொழிலாளி பெரியசாமியை வணங்கிவிட்டு, அவன் புதைத்து வைத்திருந்த அந்த பிரசாதத்தை தோண்டி எடுத்து பார்த்தான். அந்த பிரசாதமானது அப்பொழுதுதான் புதியதாக செய்ததைப் போன்று ஆவி பறக்க இருந்தது. இதை பார்த்த பக்தர்கள் அந்தத் தொழிலாளியின் பிரசாதத்தின் மகிமை கண்டு, அந்த பிரசாதம் தங்களுக்கும் வேண்டுமென்று அனைவரும் கேட்டு கேட்டு வாங்கிச் சென்றனர். அந்த துப்புரவு தொழிலாளிக்கு இறைவன் கொடுத்த ஆசிர்வாதம் தான் இது. அந்த நாளில் இருந்து யாரும் இந்த கோவிலில் ஜாதி மதத்தினை மனதளவில் கூட பார்ப்பதில்லை.
பலன்கள்
ஐந்து வீட்டு சுவாமி திருக்கோவில் மந்திரமாக ஹரி ஓம் ராமானுஜாய உச்சரிக்கப்படுகிறது. இந்த கோவிலுக்கு சென்று இந்த மந்திரத்தை உச்சரித்து அந்த இறைவனிடம் வேண்டினால், திருமணத் தடைகள் நீங்கும். குழந்தை பாக்கியம் இல்லாதவர்களுக்கு குழந்தை வரம் கிடைக்கும். நவக்கிரகங்களின் தோஷங்கள் நீங்கும். மனோதைரியம், நிம்மதி, எடுத்த காரியத்தில் வெற்றி, இவைகளை பெற்று வளமாக வாழலாம். இங்குள்ள ஐந்து வீட்டு சுவாமிகளை மனமுருக தரிசித்தால், நினைத்த காரியம் நிறைவேறும், அற்புதங்கள் நிகழும் என்பது இந்த கோவிலின் பக்தர்களின் அசராத நம்பிக்கை
வழிபாட்டு நேரம்
தரிசன நேரம்: காலை 7-8.30 மணி வரை மதியம் 11-12 மணி வரை மாலை 5.30- 7 மணி வரை.
அன்னதானம்
சாதி மத பேதமின்றி, இந்த கோவில் நடத்தப்படும் அன்னதானம்” என்ற சமபந்தி விருந்து ஆலயத் தின் ”தனிச்சிறப்பு”. இங்கு நடைபெறும் அன்னதானத்தில் அனைவரும் கல்ந்துகொண்டு உணவருந்தி  மகிழ்வர். ஆலயத்துக்கு வரும் பக்தர்கள் கோவில் மூலஸ்தானம் வரை சென்று சுவாமியை தொட்டு தரிசனம் செய்யலாம். ஜாதி, மத வேறுபாடின்றி எல்லோரும் மூலஸ்தானம் வரை சென்று வணங்குவதால், பிரிவினையை தவிர்க்கும் மனித ஒற்றுமையின் சிறப்பிடமாக இந்த தலம் விளங்குகிறது.
கோயில் அமைப்பு
சுமார் 300 ஆண்டுகள் பழமை வாய்ந்த இந்த ஆலயத்தில் ஒரே வளாகத்தில், 5 தனித்தனி சன்னநிதிகளில் சுவாமிகள் வீற்றிருப்பதால், இந்தக் கோவில் ஐந்து வீட்டு சுவாமி திருக்கோவில் என்று பெயர் பெற்றது. 4 ஏக்கர்களைக் கொண்ட இந்த கோவிலானது நான்கு திசைகளிலும், நான்கு வாசல்களை கொண்டுள்ளது. இதில் வடக்கு வாசல் வழியாக உள்ளே செல்லும் போது முதலில் ஸ்ரீ பெரியசாமி சன்னதி அமைந்திருக்கிறது. அடுத்ததாக ஸ்ரீ வைணவ பெருமாள் சன்னதியும், அதனைத் தொடர்ந்து ஸ்ரீ அனந்தம்மாள் சன்னதியும், அடுத்ததாக ஸ்ரீ ஆத்தி சுவாமி சன்னதியும், அதனையடுத்து ஸ்ரீ திருப்புளி ஆழ்வார் சன்னதியும், அடுத்ததாக ஸ்ரீ பெரியபிராட்டி சன்னதியும் அமைக்கப்பட்டுள்ளன. ஒரே கோவிலுக்குள் 6 தெய்வங்கள், ஐந்து சன்னதிக்குள் அமைந்திருப்பதால் இந்த கோவிலுக்கு ஐந்து வீட்டு சுவாமிகள் கோவில் என்று பெயர் வந்தது.
திருவிழாக்கள்
ஒவ்வொரு ஆண்டும் சித்திரை மாதம் 18–ந் தேதி தொடங்கி 6 நாட்கள் வரை சித்திரை திருவிழாவும், தை மாதம் 5–ந் தேதி தொடங்கி 3 நாட்கள் தைத் திருவிழாவும் இங்கு சிறப்பாக நடைபெறும். மேலும் அமாவாசை, பவுர்ணமி, திருக்கார்த்திகை ஆகிய விழாக்களும் வெகு விமரிசையாக நடத்தப்படுகிறது. சித்திரைத் திருவிழாவின் இறுதி நாள் அன்று ஆலயத்தில் வழங்கப்படும் அன்னமுத்திரி என்ற பிரசாதம் மிகவும் மகிமை பெற்றதாக கருதப்படுகிறது. இந்த பிரசாதத்தை நமது வீட்டில் அரிசி வைத்திருக்கும் பானை அல்லது பாத்திரத்தில் போட்டு வைத்தால், ஒருபோதும் அன்னத்துக்கு குறைவிருக்காது என்பது பக்தர்களின் அதீத நம்பிக்கை. இதுமட்டுமின்றி, மாதாந்திர வெள்ளியன்று சிறப்பு பூஜைகள் நடைபெறும். அன்றைய தினம் மதிய வேளையில் மாபெரும் அன்னதானம் நடைபெறும். இதில் ஆயிரக்கணக்கானோர் கலந்துகொண்டு, அய்யாவின் பேரருளால் உணவருந்தி, மன நிம்மதியுடன் செல்வர். மேலும், அமாவாசை, பவுர்ணமி பூஜைகளும் சிறப்பானது.
திருமணிக்கட்டி சிறப்புகள்
சுவாமியை தரிசனம் செய்யும் பக்தர்கள் அனைவருக்கும், பூஜை முடிந்ததும், மூலஸ்தானத்தில், திருமணிக்கட்டி பொட்டு வைத்து,  தீர்த்தம்  பிரசாதமாக  வழங்கப்பட்டு வருகிறது. ஆலயத்தில் வழங்கப்படும், திருமணிக்கட்டி பிரசாதத்தை, கோவிலில் முடி காணிக்கை செலுத்தியவர்கள் கூட, தலையில் சந்தனத்திற்குப் பதிலாக திருமணிக்கட்டியை பூசிக் கொள்வது வழக்கம். தீராத நோயால் அவதிப்படுபவர்கள் இந்த திருமணியை தண்ணீரில் குழைத்து சாப்பிடுவார்கள். இதன் மூலம் நோய் குணமாவதாக பக்தர்கள் இன்றளவும் நம்பி வருகிறார்கள். புருவ மத்தியில் வெளிச்சத்தை கண்டதற்கு அடையாளமாகத்தான் இந்த வெண்பொட்டு இட்டுக்கொள்ளப் படுகிறது. இந்த பொட்டு வைத்திருப்பவர்களை கண்டாலே, அவர்கள் ஐந்துவீட்டு சுவாமி கோவிலின் பக்தர்கள் என்பது எளிதில் அடையாளம் காணமுடியும். திருமணி நெற்றியில் இட்டவர்க்கு மோட்ச பிராப்தி உண்டாகும் என்பது ஐதிகம்.
இவ்வாலயம் வந்து வழிபடும் பக்தர்கள் பலரும் தங்கள் குழந்தைகளுக்கு திருமணி என்று பெயர் சூட்டியிருப்பதில் இருந்தே திருமணிக்கட்டி பிரசாதத்தின் மகிமையை நாம் உணர முடியும். இந்தக் கோவிலில் வேப்பமரம், ஆத்தி மரம் போன்ற மூலிகை விருட்சங்கள் இருக்கின்றன. ஆத்தி மர இலையை அரைத்து நீரில் கலந்து குடிப்பது பக்தர்களிடையே தொன்றுதொட்டு இருந்து வரும் பழக்கமாகும். இதனால், தீராத நோய்களும் தீர்ந்து வருகிறது. கோவில் திருவிழாக்காலங்களில் பூசாரியானவர், அனைத்து சன்னிதிகளிலும் அஷ்டாட்சரம் என்னும் எட்டு எழுத்தை திருமணி கொண்டு இயந்திரம் போட்டு வைத்துவிட்டு வந்து விடுவார். திருவிழா முடியும் வரை அந்தந்த சன்னிதிகளில் ஜாதி பேதமின்றி நியமிக்கப்பட்டு இருப்பவர்கள் பூஜை செய்து கொள்வார்கள். ஆலய திருவிழாவின் போது ஐந்து வீட்டு சுவாமிகளுக்கு, ஆடு, கோழி, பன்றி போன்றவை பலியிடப்பட்டு படையல் போடப்படும்.
பூஜை கால அட்டவனை
ஐந்து வீட்டு சுவாமி கோவிலில் தினசரி 3 கால பூஜைகள் நடைபெறுகின்றன. காலை 8 மணிக்கு காலசாந்தி பூஜையும், மதியம் 12 மணிக்கு உச்சிகால பூஜையும், இரவு 7 மணிக்கு அர்த்தசாம பூஜையும் நடைபெறுகின்றன. ஒவ்வொரு கால பூஜையின்போது, கோவிலில் சங்கநாதம் ஒலிக்கப்படுகிறது. இதுதவிர தினசரி அதிகாலை 4 மணிக்கு சங்கநாதமும், சேகண்டி ஓசையும் முழங்கப்படுகிறது. பக்தர்கள் தங்களது வேண்டுதல் நிறைவேறியதும் தங்களால் முடிந்த பணிவிடைகளை (ஆடு, கோழி, பன்றி போன்றவற்றை பலியிட்டு), படையல் போடுவார்கள்.
நஞ்சுகளின் அரசி
வகைப்பாடு
தாவரவியல் பெயர்		:	அக்கோனிட்டம் நெபெல்ஸ்  Aconitum napellus
குடும்பம்			:	ரனன்கு லேசியீ (Ranunculaceae )
செடியின் அமைவு
இச்செடி 3-4 அடி உயரம் வளரக்கூடியது. தண்டு நீண்டு இருக்கும். இலைகள் பிளந்து போய் சிறு பிரிவுகள் கொண்டிருக்கும். இச்செடியில் ஊதாநிறப்பூக்கள் வருகின்றன.
செடியின் நச்சுத்தன்மை
இச்செடியில் நச்சுத்திறம் வாய்ந்த ஆல்காலாயிடுகள் உள்ளன. இச்செடியிலிருந்துதான் அம்புகளின் நுனியில் தடவக்கூடிய சிறந்த நஞ்சு தயாரிக்கப்படுகிறது. இதன் வேரில் இருக்கும் அக்கோனிட்டைகள் என்ற நச்சுப் பொருள்தான் இதன் சக்திக்கு காரணம் ஆகும். இதில் மிக மிக கொடிய நஞ்சு உள்ளது. ஆகையால் இதை நஞ்சுகளின் அரசி என்று அழைக்கிறார்கள். இச்செடிகள் அமெரிக்காவில் கால்நடைகளுக்கு பெருத்த சேதத்தை ஏற்படுத்தியுள்ளது.
காணப்படும் பகுதிகள்
இது அமெரிக்கா, இந்தியாவின் இமயமலைப்பகுதியில் வளர்கிறது. இவற்றில் 18 சாதிச்செடிகள் உள்ளன. அக்கோனிட்டம் பெரக்ஸ் என்கிற செடியின் சாறு நாவில் பட்டால் 18 மணிநேரத்திற்கு நாக்கு மரத்துப்போய் விடுகிறது.
மேற்கோள்
பகுப்பு:செடிகள் பகுப்பு:இந்தியத் தாவரங்கள் பகுப்பு:விழுப்புரம் மாவட்ட ஆசிரியர்கள் தொடங்கிய கட்டுரைகள்
பல்லூடக நிலப்படக்கலை
பல்லூடக நிலப்படக்கலை (multimedia cartography) என்பது புவியியல் தகவல்களை கொண்ட தொகுப்பு, இது பல்வேறு இடைமுகப்பு மூலமாக தகவல்களை வழங்க அனுமதிக்கும்.
பல்லூடகம் மூலம், தொழில்நுட்பம் புவியியல் தகவலை வழங்குவதற்கான வேறுபட்ட வழிகளை வழங்குகிறது. விளக்கக்காட்சியில், காகித அடிப்படையான வரைபடங்களிலிருந்து பயனருக்கு கிடைக்கும் தகவல்களின் ஒளிவழித்தடங்களை விரிவாக்க நோக்கம் கொண்டுள்ளது. பல்லூடகம் பரவலான ஆதார தொகுப்புகளால் உருவாக்கப்பட்ட மற்றும் சேமிக்கப்பட்ட நிலவள தரவைக் காண வேறுபட்ட வழியை வழங்குகிறது.
மேற்கோள்கள்
பகுப்பு:நிலப்படவரைவியல்
சாரா பித்
சாரா ஜேன் பித் (Sarah Jane Pitt) என்பவர் பிரைட்டன் பல்கலைக்கழகத்தில் நுண்ணுயிரியலாளர் மற்றும் உயிர்மருத்துவ அறிவியல் நிறுவனத்தின் சக ஆய்வாளர் ஆவார். பித், தனது இளம் அறிவியல் படிப்பினை இங்கிலாந்தின் பிரிசுடல் பல்கலைக்கழகத்திலும், முதுநிலைப் படிப்பினை லிவர்பூல் வெப்பமண்டல மருத்துவப் பள்ளியிலும், முனைவர் பட்டத்தினை லிவர்பூல் ஜான் மூர்ஸ் பல்கலைக்கழகத்திலும் முடித்துள்ளார். இவர் இங்கிலாந்து, ஆப்பிரிக்கா மற்றும் மத்திய ஆசியாவின் பிற பகுதிகளில் உள்ள மருத்துவமனைகளில் தீநுண்மிகளைக் கண்டறியும் ஆய்வகங்களில் பணியாற்றி உள்ளார். உயிர்மருத்துவ ஆய்வாளர் மற்றும் மருத்துவ மாணவர்களுக்கு கற்பித்தல் மற்றும் பயிற்சி அளிப்பதில் பித் ஆர்வமாக ஈடுபட்டுள்ளார். மேலும் நோயறிதல் ஆய்வகப் பணிகளில் தொழிலைத் தேடும் இளமறிவியல் உயிர்மருத்துவ அறிவியல் மாணவர்களுக்கான உள்ளூர் மருத்துவமனை நோயியல் துறைகளில் மருத்துவ வேலைவாய்ப்புகளை நிர்வகிப்பதிலும் ஈடுபட்டுள்ளார். பித், உயிரிமருத்துவ அறிவியல், ஒட்டுண்ணியியல் மற்றும் மருத்துவ நுண்ணுயிரியல் ஆகிய மூன்று புத்தகங்களை ஆய்வக நடைமுறைக்கு முக்கியத்துவம் கொடுத்து வெளியிட்டுள்ளார். இவர் தீநுண்மவியல் பிரிவின் தலைமைப் பரிசோதகர் ஆவார்.
வெளி இணைப்புகள்
பகுப்பு:பிரித்தானியப் பெண் அறிவியலாளர்கள் பகுப்பு:வாழும் நபர்கள்
முழுநிலை கோட்பாடு
முழுநிலை கோட்பாடு உளவியல் துறையின் ஒரு முக்கியமான கோட்பாடு ஆகும். முழுநிலை உளவியல்(Gestalt Psychology) முப்பெரும் செருமானிய உளவியல் வல்லுநர்களின் உழைப்பினாலும், ஆய்வுகளினாலும் உருவானது. அவர்கள் 1.மாக்சு வெர்திம்ர் (Max Wertheimer), 2. கர்ட்டுகோ புகா (Kurt Koffka), 3 .வோல்காங்கு கோகலர் (Wolfgang Kohler) என்பவராவர். இக்கோட்பாடு இந்த நுற்றாண்டின் தொடக்கத்தின் உருவானதாகும். முழுநிலை உளவியல், நடத்தைக் கொள்கைக் கோட்பாட்டிற்கு (அகப்பண்புகளுக்கும் புறவாழ்வுக் கூறுகளே காரணம் என்ற கோட்பாடு:Behaviourism )எதிர்விளைவாக உருவானது.இக்கோட்பாடு உட்புறக் காட்சிக்கோட்பாட்டினையும் (தன் உள்ளத்தைத் தானே நுணுக்கிக் காணும் செயல்சார் கோட்பாடு:Interospectionism) ஏற்கவில்லை.
மேற்கோள்கள்
பகுப்பு:உளவியல் கருத்துக்கள்
கார்பீல்ட், நியூ ஜேர்சி
கார்பீல்ட் (Garfield) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் அட்லாண்டிக் மாவட்டத்தில் அமைந்துள்ள ஒரு பெருநகரமாகும்.
பரப்பளவு
2010இன் மதிப்பீட்டின் அடிப்படையில் இப்பெருநகரம் 5.594 சதுர கிலோ மீற்றர் பரப்பளவைக் கொண்டுள்ளது. இதில் 5.436 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.158 சதுர கிலோ மீற்றர் பிரதேசம் நீரினால் சூழப்பட்டுள்ளது.
திருச்சிராப்பள்ளி - மயிலாடுதுறை விரைவு வண்டி
திருச்சிராப்பள்ளி-மயிலாடுதுறை விரைவு வண்டி (கும்பகோணம் வழியாக) என்பது திருச்சிராப்பள்ளி சந்திப்பிலிருந்து மயிலாடுதுறை சந்திப்பு வரை செல்லும் ஒரு விரைவு வண்டி ஆகும். இந்த ரயில் மற்றும் ரேக்குகள் தென் மேற்கு ரயில்வே மண்டலத்திற்க்கு சொந்தமானது. இரயில் இரு திசைகளிலும் (16233/16234) என எண்ணப்பட்டுள்ளது.